Šeškinė vald

Šeškinė vald (leedu keeles Šeškinės seniūnija) on vald Vilniuse linna omavalitsuse koosseisus, Vilniuse keskosas. Kogu valla territoorium on ühtlasi Vilniuse Šeškinė linnaosa. Valla pindala on 4,4 km². Aastal 2011 oli seal 29 548 elanikku.http://statistics.bookdesign.lt/table_125_10.htm?lang=lt#viln_m 

Vallamaja asub aadressil Šeškinės g. 30, vallavanema on Svajūnas Poškus.Vilniaus miesto savivaldybė Vaadatud 26.06 2021.

 Šeškinė 
pisi|left|Panoraamvaade Šeškinė linnaosale
Šeškinė (poola keeles Szeszkinie) on Vilniuse linnaosa. See piirneb lõunas Saltoniškėsega, edelas Viršuliškėsega, läänes Justiniškėsega, loodes Pašilaičiaiga, idas Šnipiškėse ja Baltupiaiga, põhjas aga Fabijoniškėsega.

Šeškinės asub Akropolise nime kandev kaubanduskeskus. Haridust annavad algkool, põhikool, venekeelne keskkool, progümnaasium ja kolm gümnaasiumi. Linnaosas on polikliinik ja raamatukogu (teine raamatukogu suleti aastal 2013). Seal asub aastal 1962 rajatud Saltoniškėse kalmistu.

Šeškinė ehk Šeškiniai nimelist paika on mainitud aastail 1390 ja 1545. See kuulus XVI–XIX sajandini Radziwillidele. Aastal 1865 elas külas kaksteist juuti.Słownik geograficzny Królestwa Polskiego, Kd. XI: Sochaczew – Szlubowska Wola, Warszawa 1890, lk. 909. Aastal 1904 oli sealses külas 55 elanikku,Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. aastal 1931 oli külas aga 169 elanikku.Wykaz miejscowości Rzeczypospolitej Polskiej, Kd. 1, Warszawa 1938.  Teise maailmasõja järel moodustati seal kolhoos.Vilnijos Vartai

Küla liideti Vilniusega aastal 1955. Aastal 1977 asuti sinna rajama korterelamuid. Šeškinė idaossa ulatub parkmetsaga kaetud Šeškinė oos. Seal asub ka Šeškinė nõlvade geomorfoloogiline kaitseala. Linnaosa edelaosa jääb Karoliniškėse maastikukaitsealale.Leedu geoportaal

Muinsuskaitse all on sealne kaubandus-teeninduskeskus, Balti keti tähis, Poola sõjaväe Vilniuse garnisoni Šnipiškėse laskemoonalaod ja mitmed Saltoniškėse kalmistu hauad.

 Viited 


Kategooria:Vilnius
Kategooria:Leedu vallad